laion/Wikipedia-Exotic huggingface dataset:
תעופת האדם

היכולת של האדם לרחף, ואף לעוף, בכוח שריריו בלבד, העסיקה את האדם במהלך הדורות, החל מהמיתוס על דדאלוס ואיקארוס, שבו נעזר האדם בכנפיים מלאכותיות, וכלה בספרו של פבל קוהוט, "ספר לבן", המתאר אדם שגילה כי בכוחו לרחף ללא כל אמצעי עזר. לקוראיו של "ספר לבן" מובן שמדובר בסאטירה בדיונית, משום שהאדם אינו מסוגל לרחף ללא אמצעי עזר. נטילת סמים גורמת לעיתים לתחושה של "ריחוף", אך לתחושה זו אין כל קשר למציאות. חרף כל זאת יש המאמינים בקיומה של תעופה יוגית, המאפשרת לאדם לרחף בכוח תעצומות נפשו בלבד. השאיפות של האדם לעוף התבטאו בבניית כדורים פורחים, ובהמשך מטוסים. האדם הגיע ליכולת תעופה בכלי כבד מן האוויר בתחילת המאה ה-20, עת הצליחו האחים רייט לראשונה לעלות לאוויר באמצעות המטוס שבנו. מאז התפתח התחום, וכיום טסים מטוסים רבים מדי יום. במיתולוגיה היוונית מסופר שדדאלוס הוזמן על ידי מינוס, מלך האי כרתים, לבנות לו לבירינת (בו שוכן המינוטאור נגדו נלחם תזאוס). מינוס החליט לכלוא את דדאלוס ובנו איקרוס במגדל, כדי שלא יגלו את סודו. כדי לברוח, אסף דדאלוס נוצות מציפורים וחיברן בשעווה לכדי שני זוגות כנפיים עם רתמה. דדאלוס ואיקרוס עטו על גופם את הכנפים פרי המצאתו של דדאלוס וכך הצליחו להימלט מכרתים. לפני שנמלטו דדאלוס ואיקרוס מהאי, הזהיר דדאלוס את בנו שלא יעוף גבוה מדי, כדי שהשמש לא תמיס את השעווה. אולם איקרוס שהיה צעיר ופזיז התלהב מכך שהוא יכול לעוף והמריא גבוה מדי. השמש המיסה את השעווה שחיברה את הכנפיים לגופו, והוא נפל ונהרג. פיטר פן היא דמות מפורסמת של ילד בעל יכולת תעופה עצמית. לפני הגעתם לארץ לעולם לא, פיטר פן מלמד את ונדי, מייקל וג'ון לעוף על ידי אבקת הקסמים של הפיה טינקר בל, וכך הם עפים לארץ לעולם לא. דמות שידועה ביכולת התעופה שלה ומופיעה בספרי קומיקס ובקולנוע היא דמותו של סופרמן של DC קומיקס. סופרמן אינו בדיוק אדם (הוא נולד בכוכב קריפטון), אך דמותו דמות אדם, והוא מצויד ביכולת לעוף במהירות גבוהה. דמות קומיקס נוספת היא איירון מן, המופיעה בספרי הקומיקס ובסרטי הקולנוע של מארוול קומיקס. זהו אדם ככל האדם, שהרכיב חליפה בעלת טכנולוגיה משוכללת, המאפשרת לו לעוף ולהילחם. פרס קרמר הוא שמם של שני פרסים שעל הענקתם הודיע התעשיין הנרי קרמר בשנת 1959, לחלוצים בתחום התעופה בכוח שרירי האדם. הפרס הראשון, בסך 50,000 ליש"ט ניתן בשנת 1977 לפול מקקרידי, מתכננו של המטוס גוסאמר קונדור המונע על ידי אדם, שטס מסלול בצורת הספרה 8 בין שני מציינים המרוחקים חצי מייל זה מזה. הפרס השני, בסך 100,000 ליש"ט ניתן אף הוא לפול מקקרידי (בשנת 1979), לאחר שמטוסו הצליח לטוס מאנגליה לצרפת. מסוק הממונע בכוח האדם טיסה בחליפת כנפיים מדיה וקבצים בנושא תעופת האדם בוויקישיתוף
קאמי (רחוב סומסום)

קאמי היא בובה המופיעה בגרסה הדרום אפריקנית לרחוב סומסום (הנקראת גם "טאקאלני ססמי" בשפת הוונדה הנפוצה בדרום אפריקה). קאמי היא מפלצת צהובה, בעלת שיער כתום, לבושה בבגדים ותכשיטים אפריקנים מסורתיים. יחודה של קאמי, המופיעה משנת 2002, היא בהיותה הבובה הראשונה בתוכניות ילדים בכלל וברחוב סומסום בפרט, אשר נושאת את נגיף האיידס. בסדרה קאמי קיבלה את נגיף האיידס דרך אמה (העברה באמצעות הריון) ואף איבדה את הוריה למחלה. מטרתה של קאמי היא קידום סובלנות כלפי ילדים ומבוגרים חולי איידס במדינה בה הנגיף הפך למגפה. שמה הוא נגזרת מהמילה "קאמגולו" אשר פירושה קבלה או ברכה במספר שפות אפריקניות. לעיתים קאמי נושאת על בגדיה את הסרט האדום - סימן להזדהות עם החולים. כאשר הודיעה חברת ההפקה של רחוב סומסום על יצירתה של בובה נושאת איידס, קיבלו רבים את הרושם שהבובה תופיע בגרסה האמריקנית לרחוב סומסום. חוגי הימין הנוצרי, פוליטיקאים ובעלי תחנות שידור התנגדו נחרצות לרעיון. קאמי הופיעה במספר כנסים של ארגונים בינלאומיים, ביניהם הבנק העולמי והאומות המאוחדות. ב-2003 אף מונתה להיות שגריר הילדים של ארגון יוניצ"ף. רונן בודוני, נשק יום הדין של בוש: אריק ובנץ, באתר ynet, 5 בספטמבר 2003 כתבה על מינוי קאמי לשגרירה של יוניצ"ף (אנגלית)
A Winter Symphony

A Winter Symphony (בעברית: סִימְפוֹנְיָה שֶׁל חֹרֶף) הוא אלבום האולפן העשירי של הזמרת-יוצרת האנגלייה שרה ברייטמן. האלבום יצא לאור ב-4 בנובמבר 2008, בהוצאת חברת התקליטים מנהטן רקורדס. כמו כן, מתוך האלבום יצאו הסינגלים; "Silent Night",‏ "I Believe in Father Christmas" ו-"I Wish It Could Be Christmas Everyday". האלבום הגיע למקום השלישי במצעד האלבומים הקלאסיים. האלבום הופק על ידי פרנק פיטרסון, שהפיק לברייטמן גם את אלבומה הקודם שיצא באותה השנה, Symphony. ביפן, זכה האלבום להצלחה רבה, כאשר הוענק לאלבום תואר הזהב, על סך מכירות של כ-129,350 עותקים. A Winter Symphony כולל ביצועים מחודשים לשירים כדוגמת "I Wish It Could Be Christmas Everyday" ו-Arrival". איגוד תעשיית ההקלטות הקנדי (Music Canada) העניק לאלבום את תואר הזהב, על מכירות של למעלה מ-40,000 עותקים במדינה. מידע על האלבום A Winter Symphony באתר MusicBrainz מידע על האלבום A Winter Symphony באתר AllMusic האלבום A Winter Symphony באתר Discogs האלבום A Winter Symphony באתר ספוטיפיי A Winter Symphony by Sarah Brightman (באנגלית אמריקאית), 2008-01-01, נבדק ב-2022-01-24 Playbill News: Sarah Brightman to Release Holiday Recording, web.archive.org, ‏2008-09-05 Sarah Brightman Chart History, Billboard Sarah Brightman - Symphony, Discogs (באנגלית) 2009 oricon album ranking top 200, 豆瓣 (ב־) Gold/Platinum, Music Canada (באנגלית) Sarah Brightman Chart & Sales History, www.ukmix.org Google Translate, archive.is, ‏2012-06-30 一般社団法人 日本レコード協会, www.riaj.or.jp 网易, 莎拉·布莱曼“交响美声”广州演唱会, ent.163.com, ‏2009-03-04 Gold/Platinum, Music Canada (באנגלית) (ארכיון)
Badmotorfinger

Badmotorfinger הוא אלבומה השלישי של להקת הגראנג' סאונדגארדן שיצא לאור באוקטובר 1991. המהדורה המוגבלת של האלבום כללה תקליטור נוסף בשם "Satanoscillatemymetallicsonatas" (או SOMMS), שהוא פלינדרום. השיר "Rusty Cage" חודש על ידי ג'וני קאש באלבומו זוכה פרס גראמי Unchained. הוידאו קליפ לשיר "Jesus Christ Pose", שהציג צליבה של נערה בגיל העשרה וירקות בצורת צלב, הוחרם על ידי MTV. הקליפ היווה מחאה נגד שימוש מסחרי בדמותו של ישו וב"תנוחת ישו הנוצרי" (התנוחה בה נצלב ישו). השיר עצמו נכתב למעשה כפרודיה על סולן להקת ג'יינ'ס אדיקשן, פרי פארל, שהתנהגותו מלאת החשיבות העצמית על הבמה נראתה בעיניו של כריס קורנל כיומרנית. הלהקה קיבלה איומים רבים ברצח במהלך סיבוב ההופעות הבריטי שלה מפני שאנשים רבים ראו את השיר כאנטי-נוצרי. האלבום הגיע למקום ה-39 במצעד מכירות האלבומים של בילבורד. כל השירים נכתבו והולחנו על ידי כריס קורנל (למעט היכן שמצוין אחרת).  לאחר יציאת האלבום, יצאה הלהקה לסיבוב הופעות ב-1992 בשם "Lollapalooza", ועל מנת לקדם את ההופעות הוציאה מהדורה מוגבלת של האלבום "Badmotorfinger" ב-28 ביוני 1992, שהתקליטור השני בו כלל את המיני-אלבום "Satan Oscillate My Metallic Sonatas" (במקור בכתיב מחובר) או SOMMS, שם האלבום הוא פלינדרום. המיני אלבום כולל שלושה קאברים, שיר אחד חדש שלא שוחרר מעולם, ובנוסף גרסה בהופעה חיה של השיר "Slaves & Bulldozers". לקאבר לשירה של בלאק סבאת' "Into the Void", המילים המקוריות הוחלפו במילות מחאה של צ'יף סיאטל (בגרסה שכונתה "Stealth"), המתאימות לסולם השיר. בטקס הגראמי לשנת 1993, היה מועמד "Into the Void" ‏ (Stealth) להופעת המטאל הטובה ביותר לשנה זו. האלבום שוחרר פעם נוספת ב-2016 על גבי ויניל 12' בצבע סגול, לכבוד ה"Record Store Day" (יום המקביל לבלאק פריידיי ברשתות התקליטים). מידע על האלבום Badmotorfinger באתר MusicBrainz מידע על האלבום Badmotorfinger באתר AllMusic האלבום Badmotorfinger באתר Discogs האלבום Badmotorfinger באתר ספוטיפיי האלבום Badmotorfinger באתר דיזר האלבום Badmotorfinger באתר אפל מיוזיק האלבום Badmotorfinger באתר טיידל
רגל (פירושונים)

האם התכוונתם ל... רגל – איבר בגוף רגל (פרוקי-רגליים) – איבר בגוף פרוקי-רגליים רגל (יחידת מידה) – יחידת מידה לאורך רגל (חג) – חג שבו מתקיימת עלייה לרגל לירושלים רגל (אב נזיקין) – אחד מארבעה אבות נזיקין במשפט העברי רגל (שירה) – יחידת משקל שירי הולך רגל רוגל
כוח סוס

המונח "כ"ס" מפנה לכאן. לערך העוסק במשמעויות נוספות, ראו כ"ס (פירושונים). כוח סוס (כ"ס) הוא יחידת הספק לא תקנית. הספק של כוח סוס אחד מוגדר כהספק של הרמת כ-75 ק"ג לגובה מטר אחד בשנייה אחת. דוגמה: מנוע שיש לו הספק של 100 כוחות סוס מסוגל להרים 750 ק"ג לגובה 10 מטר בשנייה אחת. לפי הגדרה זו כוח סוס שווה ערך לכ-736 ואט (כוח סוס מטרי). הגדרה נוספת קיימת היא שכוח סוס הוא שווה ערך ל-746 ואט, שהם 33,000 ליברות-רגל לדקה (כוח סוס אימפריאלי). תומאס סייוורי, מחלוצי המפתחים והממציאים של מנוע הקיטור, היה הראשון שהשווה את ההספק של מנוע לעבודתו של סוס. כוח סוס איננה יחידת מידה מטרית, והיא איננה חלק ממערכת היחידות הבינלאומית (SI). כוח סוס הוא מושג מיושן, אם כי בהקשרים מסוימים השימוש בו עדיין נרחב. המושג לא מצוי בשימוש בשיח המדעי, הן בשל היעדר הגדרה תקנית ומקובלת, הן בשל חוסר הנוחות הנובעת מהיעדר קשר בינה לבין מערכת ה-SI, והן בשל קיומה של יחידת המידה התקנית ואט. עם זאת, יחידת המידה עדיין נמצאת בשימוש נרחב למטרות מדידת הספק של מנועים בתעשיות הרכב, הרכבות וכלי התעופה וכן להגדרת הספק במזגנים ויחידות קירור. המונח כוח סוס בלימה (Break Horse-Power או בקיצור BHP) מציין את ההספק הנמסר על ידי המנוע לצרכן (מכונה, גלגלי מכונית, אלטרנטור וכו') ונמדד על ידי דינמומטר. קיימת גם יחידת הספק דומה בשם "כוח סוס מטרי" (PS). כוח סוס מטרי אחד שווה ל-0.99 כוח סוס ו-0.74 קילוואט. יחידות מידה למסה ומשקל יחידות מידה לאורך בלדד השוחי, מה זה כוח סוס?, באתר ערוץ עשר הקשר בין הספק ליחס דחיסה במנועים כוח סוס, באתר אנציקלופדיה בריטניקה (באנגלית) Thomas Savery, The Miner's Friend, 1702. p. 26. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
Jeremy

Jeremy הוא סינגל מועמד לפרס גראמי של להקת הגראנג' פרל ג'אם מתוך אלבום הבכורה שלה, Ten. השיר הוא אחד הראשונים שהוציאה הלהקה והוא נחשב לאחד מלהיטי הרוק הגדולים של ראשית שנות התשעים. מילות השיר הושפעו מכתבה עיתונאית על ילד בשם ג'רמי וייד דל שירה בעצמו לעיני בני כיתתו בבוקרו של ה-8 בינואר 1991. דל, שהיה בן 16 במותו, תואר על ידי בני כיתתו כילד שקט ועצוב. הוא הגיע לכיתה באיחור באותו היום והתבקש על ידי המורה להביא אישור על איחורו ממשרד המנהל. הוא חזר אל הכיתה כשבידו אקדח תופי עם קליעי 357. מגנום. הוא התייצב אל מול שאר התלמידים והודיע "גבירתי, הבאתי את מה שבאמת הלכתי לשמו". הוא הכניס את לוע האקדח לפיו, וירה. סולנה של פרל ג'אם, אדי ודר, נשאל על נושא השיר וענה כי "אתה מתאבד ומנסה להשיג את נקמתך על ידי הקרבה גדולה. כל מה שיישאר הוא כתבה בעיתון... שום דבר לא מתרחש בפועל... דבר אינו משתנה. העולם ממשיך בשלו ואתה אינך. הנקמה הטובה ביותר היא להמשיך לחיות ולהוכיח את עצמך. היה חזק יותר מאותם האנשים ונקמתך תהיה שלמה". הוידאו קליפ לשיר, שזכה ב-4 פרסים בטקס פרסי המוזיקה של MTV לשנת 1993, בוים בידי מרק פלינגטון ופורסם ב-1992. הקליפ מציג ילד שהוריו מתעלמים ממנו ובני כיתתו מציקים לו, אשר רץ דרך יער וצועק על הוריו במהלך ארוחת הערב. ככל שהשיר הופך להיות דחוס ורגשי יותר, הופכת התנהגותו של הילד נרגשת יותר. הילד נראה עומד כאשר ידיו מורמות בצורת V (כפי שמתואר בתחילת השיר) מול קיר עולה בלהבות. מאוחר יותר הוא נראה מביט אל המצלמה כאשר הוא עטוף בדגל ארצות הברית. הסצנה האחרונה מציגה את הילד נכנס אל הכיתה, משליך תפוח אל עבר המורה ושולף רובה מתוך כיסו, כאשר הרובה עצמו אינו נראה על המסך אך כתפו של הילד נשמטת כתוצאה מן הכובד. הווידאו מסתיים בקלוז-אפ על פניו של הילד תוך שהוא עוצם את עיניו, ולאחר הבזק של אור המסך מחשיך ומיד לאחר מכן המצלמה עוברת באיטיות על פני הכיתה ומציגה את התלמידים קפואים לגמרי, מגוננים על עצמם, מכוסים בדמו של הילד ופניהם מביעות אימה. MTV מנעה מפלינגטון לכלול בקליפ את הסצנה האחרונה שהוא תכנן להציג במקור, בה הילד מכניס את לוע הרובה לפיו ולוחץ על ההדק. הגרסה החלופית עשויה להתפרש כאלימה אפילו יותר מן הגרסה המקורית, ורבים חשבו שהילד ירה בבני כיתתו. הגרסה החדשה הציגה את התלמידים מצדיעים בצורה דומה למועל-יד, כאשר בגרסה הישנה הוצג דגל נאצי על קיר הכיתה. פלינגטון עצמו הודה כי הוא נרתע מהגרסה החדשה של הקליפ, ופרל ג'אם הפסיקו להפיק וידאו קליפים לאחר מכן, עד הקליפ לשיר "Do the Evolution" מ-1998 שכלל אנימציה בלבד. הילד ג'רמי גולם בקליפ על ידי טרבור וילסון, שהיה בן 12 בעת צילום הקליפ. וילסון הופיע יחד עם חברי הלהקה כאשר הם קיבלו את פרסי ה-MTV של 1993, ובאותה ההזדמנות הציג אותו ודר בפני הקהל וקרא לעברם "זהו טרבור, הוא חי!" לפני שהעביר לו את הפרס לעיני כל. וילסון טבע למוות ב-2016 בפוארטו ריקו, והוא בן 36. מידע על היצירה "Jeremy" באתר מיוזיק בריינז מידע על הסינגל "Jeremy" באתר מיוזיק בריינז מידע על היצירה "Jeremy" באתר Discogs סרטון השיר "Jeremy" באתר יוטיוב הסיפור המלא מאחורי השיר (באנגלית) Rockline Interview 10/18/93, באתר five horizons: a pearl jam fanzine
גברות בלוונדר

גברות בלוונדר (באנגלית: Ladies in Lavender) הוא סרט קולנוע משנת 2004 שביים השחקן צ'ארלס דאנס. הסרט מתרחש במחוז קורנוול שבאנגליה בשנות השלושים של המאה העשרים. צעיר פולני נסחף לחוף אחרי שספינתו נטרפה. שתי נשים מבוגרות אוספות אותו אל ביתן, ומגלות שיש לו כישרון מוזיקלי. השחקן הגרמני דניאל ברוהל בתפקידו הראשון בשפה האנגלית. ג'ודי דנץ' - אורסולה מגי סמית' - ג'נט נטשה מקאלהון - אולגה דנילוף דניאל בריהל - אנדראה פרדי ג'ונס - ז'אן פנדרד מרים מרגוליס - דורקאס דייוויד וורנר - ד"ר מיד בסרט משולבות מספר רב של יצירות לכינור ולתזמורת, אשר מרביתן נכתבו במיוחד לסרט על ידי נייג'ל הס. בנוסף, מנוגנות יצירות מאת מאסנה, סרסטה, דביסי ופאגאניני. היצירות כולן מבוצעות על ידי הכנר האמריקני ג'ושוע בל. "גברות בלוונדר", במסד הנתונים הקולנועיים IMDb (באנגלית) "גברות בלוונדר", באתר נטפליקס "גברות בלוונדר", באתר AllMovie (באנגלית) "גברות בלוונדר", באתר Rotten Tomatoes (באנגלית) "גברות בלוונדר", באתר Box Office Mojo (באנגלית) "גברות בלוונדר", באתר Metacritic (באנגלית) "גברות בלוונדר", באתר אידיבי "גברות בלוונדר", במסד הנתונים הקולנועיים KinoPoisk (ברוסית)
טיפולוגיה (ארכאולוגיה)

טיפולוגיה היא שיטה מקובלת למיון, לסיווג ולתיארוך של ממצאים ארכאולוגיים, הן כאלו שהתגלו בחפירות מסודרות והן ממצאים ארכאולוגיים אקראיים. פירושו של המונח הוא תורת המיון על פי טיפוס הממצא ותיארוכו היחסי (מוקדם או מאוחר יותר מממצאים אחרים). בשיטה זו מפרידים בשלב ראשון של המיון בין קבוצות ממצאים שונות על פי מכנה משותף רחב. לדוגמה, מפרידים בין קערות חרס וקנקני חרס, או בין קערות זכוכית וקערות חרס. לאחר מכן ניתן לחלק כל קבוצה לתת-קבוצות. לדוגמה, קערות קטנות, בינוניות, או גדולות. דוגמה אחרת הממחישה את האפשרויות הרבות למיון פרטני היא חלוקה של קערות בעלות בסיס (או ידית, או שפה) נמוך, גבוה, רחב, צר, וכדומה. דוגמה נוספת ונפוצה למיון חפצים היא על פי שימושם, לדוגמה, קערות לעיבוד מזון, קערות להכנת מזון, קערות להגשת סוגים שונים של מזון, וכך הלאה. באופן זה ניתן להגיע עד לאב הטיפוס של ממצא מסוים. התיארוך עצמו של הממצא הוא יחסי, בדרך כלל, ומתבצע על פי הנחות הגיוניות. כך, לדוגמה, ככל שהממצא מורכב ומשוכלל יותר, כך סביר להניח שמקורו בתקופה מאוחרת יותר, ומאידך, ככל שהממצא פשוט יותר ומורכב פחות, כך הוא מתוארך כקדום יותר. הטיפולוגיה בוצעה לראשונה באמצע המאה ה-19 על ידי הארכאולוג הדני כריסטיאן יורגנסן תומסן (Thomsen). כבר אז נקבעה אופציית ההפרדה בין האיסוף להפקת המידע, שכן תומסן עצמו לא עסק בחפירות ארכאולוגיות, אלא בסידורם ומיונם במוזיאון בקופנהגן. בהיותו נומיסמט (חוקר מטבעות) בעל תפיסה נומיסמטית-כרונולוגית, השליך את תפיסתו זו על הממצאים: ראשית השתמשו באבן, אחריה בברונזה, אחר כך בברזל, וכן הלאה. הבסיס לפעולתו היא ההנחה שדברים מתפתחים בדרך אבולוציונית, מהפשוט למורכב. קיים תיארוך ישיר (של החפץ עצמו) ותיארוך עקיף (על פי השלכה מחפץ שכבר תוארך). בנוסף, קיים תיארוך יחסי (הקובע מוקדם ומאוחר בקבוצה של חפצים) ותיארוך מוחלט (הקובע את תיארוכו המדויק והמוחלט של הממצא). קביעת מוקדם ומאוחר על פי הטיפולוגיה, במנותק מן הסטרטיגרפיה נקראת גם סריאציה. בבסיסה עומדת ההנחה שחפצים הקרובים זה לזה בזמן יהיו גם דומים בצורתם (מכוניות, לדוגמה), שכן בפרקי זמן קצרים ההשתנות הטיפולוגית נמוכה; ממצאים הדומים ביותר זה לזה יהיו גם הקרובים ביותר בזמן.
עכן בן כרמי

עָכָן בֶּן-כַּרְמִי, על פי המקרא, היה איש ממשפחת הזרחי משבט יהודה, שחי בתקופת כניסת בני ישראל לארץ ישראל בספר יהושע. משמעות שמו של עכן אינה ברורה. חז"ל דרשו את השם מן עכנה, שמשמעו נחש (תלמוד בבלי, מסכת סנהדרין, דף מ"ד, עמוד ב'), אך מילה זו היא יוונית עתיקה במקורה. בספר דברי הימים א', פרק ב', פסוק ז' נקרא שמו עכר, ככל הנראה בעקבות מעשה המעילה בחרם ומותו בעמק עכור. רד"ק מפרש את שמו על דרך בעל ספר דברי הימים: ”נראה שקראו 'עכר' שיפול יותר על לשון 'עוכר'.” כמתואר בספר יהושע, פרק ז', בעת נפילת חומות יריחו בשעת הכיבוש, הקצה יהושע את כל רכוש העיר עבור המשכן, על ידי החרמתו. עכן, שעל פי המדרש הסתמך על הפסוק ”וְאָכַלְתָּ אֶת-שְׁלַל אֹיְבֶיךָ”, לקח לעצמו ”אַדֶּרֶת שִׁנְעָר אַחַת טוֹבָה וּמָאתַיִם שְׁקָלִים כֶּסֶף, וּלְשׁוֹן זָהָב אֶחָד חֲמִשִּׁים שְׁקָלִים” וטמן אותם באוהלו. בעקבות כך נכשלו בני ישראל בכיבוש העי. על מנת לגלות את המועל בחרם הגריל יהושע גורל והגיע לשבט יהודה. לאחר מכן הפיל יהושע גורל וכך הגיע אל משפחת זרחי. לאחר מכן הפיל יהושע גורל וכך הגיע אל משפחת זבדי. ולבסוף הפיל יהושע גורל וכך הגיע אל עכן אשר הודה במעילתו בחרם. כעונש על מעילה זו, לקח יהושע את עכן, את רכושו ואת משפחתו לעמק עכור, ודן אותו בסקילה ואת רכושו בשריפה, לרוב הדעות[דרוש מקור: לדעות אלה ולריבויין] משפחתו הובלה לשם כדי לחזות בבזיונו, אך יש שאומרים שגם משפחתו נידונה. מפרשי המקרא נחלקו האם עכן נהרג בגלל הגורל או בגלל הודאתו. לפני מיתתו התוודה עכן, והמשנה (מסכת סנהדרין, פרק ו', משנה ב') אומרת שבזכות וידויו התכפר חטאו של עכן, ומכאן למדו חז"ל שכל חייבי מיתות צריכים להתוודות קודם מיתתם כדי שיתכפר חטאם. לפני הסקילה אמר יהושע: ”מֶה עֲכַרְתָּנוּ, יַעְכָּרְךָ ה' בַּיּוֹם הַזֶּה” (ספר יהושע, פרק ז', פסוק כ"ה). מאז נקרא שם המקום ההוא עמק עכור. בתלמוד בבלי, מסכת סנהדרין, דף מ"ג, עמוד ב' נאמר שעכן מעל בחרמים נוספים בימי משה, אמנם רק לאחר כניסת ישראל לארץ חל דין ערבות גם על העבירות שנעשות בסתר, ולכן רק אז נענשו ישראל ונכשלו במלחמה. עוד נאמר בתלמוד, שעכן חטא בחטאים נוספים - עבר על חמישה חומשי תורה, מושך בערלתו ובא על נערה מאורסה. על-פי המדרש, כל אנשי שבט יהודה התנגדו להסגרתו בידי יהושע, ורק לאחר הפצרות רבות של יהושע כלפי זקני השבט, הסגיר עצמו עכן. בספר דברי הימים מוזכר עכן בתולדות שבט יהודה כעכר בן כרמי. בספר הושע, פרק ב', פסוק י"ז מוזכר עמק עכור כמקום שיהפוך ל"פתח תקווה", ובספר ישעיהו, פרק ס"ה, פסוק י' מוזכר עניין דומה. גזרות יהושע כיבוש יריחו חיים חיון, ותצא דינה: קריאה בסיפור המקראי ועיון בזיקותיו, ירושלים: הוצאת מאגנס, 2011. בתוך פרק רביעי מעשה דינה וסיפורי יהושע ושופטים:חרם עכן:יהושע ז' עמ' 86–88. זאב ויסמן,עם ומלך במשפט המקראי, תל אביב: הוצאת הקיבוץ המאוחד, 1991. פרק תשיעי: מקומו של העם בביצוע גזרי דין מוות: משפטו של עכן עמ' 178–181. יחזקאל קויפמן, ספר יהושע, ירושלים, קריית ספר, 1963, עמ' 116–121. מדיה וקבצים בנושא עכן בן כרמי בוויקישיתוף אבי ורשבסקי, אביבה לוטן, רוני מגידוב, אילה פז, מהו חרם, באתר מקראנט. "עכן בן כרמי", במהדורת 1901–1906 של האנציקלופדיה היהודית (באנגלית) עכן (אישיות מקראית), דף שער בספרייה הלאומית שמואל אחיטוב, מקרא לישראל יהושע, ירושלים: מאגנס, 1995. עמ' 123. במדבר רבה, פרשה כ"ג, פסקה ו'. ספר דברים, פרק כ', פסוק י"ד. ספר יהושע, פרק ז', פסוק כ"א. מצודת דוד: "לפי שבניו ובנותיו ידעו מזה ולא גילו הדבר לכן נסקלו גם הם". (פסוק כה) ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
La Luna World Tour

La Luna World Tour הוא סיבוב ההופעות העולמי השני של הזמרת-יוצרת האנגלייה שרה ברייטמן, אשר נתמך על גבי אלבומה השביעי, La Luna. סיבוב ההופעות החל ב-20 באוגוסט 2000, והסתיים ב-10 במאי 2001. כמו כן, בסיבוב הופעות זה נכחו למעלה מ-500,000 צופים, ואף הופנו כלפיו ביקורות חיוביות. להלן רשימת השירים אשר בוצעו במהלך סיבוב ההופעות: "La Lune" "Winter in July" "Scarborough Fair" "Who Wants to Live Forever" "Hijo de la Luna" "Figlio Perduto" "La Luna" "La Califfa" "Pie Jesu" "Nessun dorma" הפסקה "Siren" "Deliver Me" "He Doesn't See Me" "A Whiter Shade of Pale" "There for Me" (ביחד עם ג'וש גרובן בחלקו הראשון של סיבוב ההופעות) "First of May" (עם השיר הופיעה שרה בלג ה-2 של סיבוב ההופעות) מחרוזת "פנטום האופרה": "Twisted Every Way" "Overture" "Little Lottie" "Wishing You Were Somehow Here Again" "The Music of the Night" "A Question of Honour" "Moon River" "Time to Say Goodbye" הערות "All I Ask of You" במקור היה חלק מרשימת השירים, אך הוחלט שלא לבצע אותו באף הופעה מסיבוב ההופעות. "Deliver Me" היה השיר שפתח את ההופעות שהתקיימו בשנת 2000 במסגרת סיבוב ההופעות. "A Whiter Shade of Pale" היה השיר שפתח את ההופעות שהתקיימו בשנת 2001 במסגרת סיבוב ההופעות. "First of May" בוצע במקום "There for Me" במהלך הלג השני של סיבוב ההופעות, שהתקיים באמריקה הצפונית. "Time to Say Goodbye" היה השיר הראשי איתו סגרה ברייטמן את הלג השני של סיבוב ההופעות, שהתקיים באמריקה הצפונית. ב-13 במרץ 2001, הוציאה שרה ברייטמן, את אלבום הווידאו La Luna: Live in Concert, בו ניתן לראותה במהלך סיבוב ההופעות. אתר האינטרנט הרשמי של La Luna World Tour עמוד מעריצים של La Luna World Tour Sarah Brightman Tour Statistics: La Luna Word Tour | setlist.fm, www.setlist.fm /www.sarah-brightman.com (ארכיון) Sarah Brightman -- Harem -- article, josvg.home.xs4all.nl Gold & Platinum, RIAA (באנגלית)
מוחראני

מוּחרַאנִי (בגאורגית: მუხრანი; במקור מוּחנַארִי בגאורגית: მუხნარი, "חֹרֶשׁ-אַלוֹן") הוא מחוז היסטורי במזרח גאורגיה, שפלה בשטח של מחוז מצחתה מתיאנתי בגאורגיה של היום, צפונית לעיר מצחתה. הוא שוכן בתוך הגבולות ההיסטוריים של כארתלי מוקף בנהר הקורה ושני יובלות שלו: כּסַאנִי (אנ') ואראגווי. ממוקם בצורה אסטרטגית על נתיבי מעבר ראשיים החוצים את גאורגיה של העת העתיקה ושל ימי הביניים. שפלה פורייה וברת השקיה, אזור מתקדם מבחינה כלכלית ובמובן מסוים קישרה בין המחוזות שנמצאות בשפלה של כארתלי למחוזות שנמצאות ברמה של כארתלי. במאה השנייה עד המאה הרביעית לספירה, שכן באזור היישוב דזַאלִיסִי (אנ'), אחד היישובים החשובים ביותר באיבריה הקווקזית. הרשומות הגאורגיות מימי הביניים מתארים את מוחראני כאזור מיוער, שהיה מועדף על ידי מלכי גאורגי לציד. לאחר מכן מסופר כי משפחת האצולה דזַאגַאנִיסדזֶה (ძაგანისძე) הייתה בעלת המחוז מן המאה ה-8/9 לשנת 1123, עת בו הוחרמה על ידי דוד הבנאי. מוחראני הפכה לחלקה משגשגת של השטחים המלכותיים. חלקו נתרם על ידי הכתר מאוחר יותר למנזר שיו-מר'ווימה וקתדרלת סווטיצחובלי. בשנת 1512 עבר המחוז בבעלות תורשתית לענף עקיף של שושלת בגרטיוני ששלטה בממלכת כארתלי (אנ'). זה קרה כאשר בגרט הראשון (אנ') הצליח לקבל את הזכות להחזיק את מוחראני ללא תשלום מידי דוד העשירי, מלך כארתלי, שהיה אחיו הבכור. כגמול על סיוע קריטי שלו במאבק של דוד בגאורגי השני (אנ'), מלך ממלכת קאחתי. מאותו זמן ואילך, נקרא האדון של מוחראני בשם מוּחרַאן-בַּאטוֹנִי (მუხრან-ბატონი), והענף הבגרטיוני נקרא בַּגרַטִיוֹן-מוּחרַאנֵלִי (חלק מנציגי המשפחה התאזרחו ברוסיה בשם נסיכי בַּגרַטִיוֹן-מוּחרַאנסקִי). עם ירידת סמכותו של השלטון המרכזי, הפכה מוחראני לאחוזה פאודלית אוטונומית שנקראה סַאתַאווַאדוֹ (אנ') - "אחוזת התַאווַאדִי (אנ')" או נסיכות גאורגית. היא נקראה סַאמוּחרַאנבַּאטוֹנוֹ (גאו') - "אחוזת מוחראן-באטוני". היישוב הראשי של נסיכות זו נקראה שִׁיוֹסאוּבַּאנִי ומשנות השבעים של המאה ה-18 היא ידועה בשם מוחראני (גאו'). המבצר שנבנה במפגש הנהרות הקורה והכּסַאנִי (אנ'), בתחילת המאה ה-16, שימש כמעוז מרכזי באזור. כפרים נוספים שהוחזקו על ידי נסיכי מוחראן-באטוני היו: אר'איאני (אנ'), חַאנדַאקִי (גאו'), תֵזִי (גאו'), אוֹקַאמִי (גאו') ובחלק מהזמן לַאמִיסקַאנָה (גאו') גרֵמִיסחֶווִי (גאו'). המעמד האוטונומי של מוחראני נמשך עד לסיפוח הרוסי של מזרח גאורגיה בשנת 1801 (אנ'), אבל לא בוטל לחלוטין עד לשנות הארבעים של המאה ה-19. מדיה וקבצים בנושא מוחראני בוויקישיתוף בַּאטוֹנִי (אנ') היה תואר גאורגי שבימי הביניים היה יכול להיות מיוחס לריבון הגבוה ביותר בהיררכיה הפאודלית - מלך או בעלים פאודלי של איכרים. כיום משמעותו "אדון".
טקס פרסי האקדמיה הבריטית לקולנוע ה-22

טקס פרסי האקדמיה הבריטית לקולנוע ה-22 שמעניקה האקדמיה הבריטית לאמנויות הקולנוע והטלוויזיה, נערך בשנת 1969, בו הוענקו פרסים לסרטים הטובים ביותר של שנת 1968. טקס פרסי האקדמיה הבריטית לקולנוע ה-22, במסד הנתונים הקולנועיים IMDb (באנגלית)